Dendogramma

Dendrogramma, usa na genus ha taxonomiya na nasakop san duha na specie, an D. enigmatica ngan D. discoides, na ginkilala sadton 2014 tikang sa usa na koleksyon sin mga specimen na tinirok sadton tuig 1986. 
an duha na specie na gamay ngan naokoy ha dagat na mga organismo, amo in ginbutang ilarum ha kahadian han animalia o hayop, kudi wara pa hin sigurado na himumutngan ha mga existing na phylum. Amo la ini an nagsasayuan na genus na nahihibaruan yana han pamilya  Dendrogrammatidae.

An Pagdiskobre
Ginkolekta an mga specimen san Dendrogramma sa may timog-sirangan san baybay san Australia sa usa na scientific expedition sadton 1986. Nakolekta ini sa dagat na may  ngan  an kahilarum sa may continental slope harani sa Tasmania, gamit an usa na sled na gindagnas san ilarum sa dagat para makolekta an mga bottom-dwelling na mga hayop. Dayon na naimud san mga mananaliksik o researchers an mga diri ordinaryo na kinaiya han 18 na specimen na ira na kolekta. Gipreserbar ini ha formaldehyde, ngan kadayunan ha ethanol, para padayun na pag'adman. 

Han pagbwelta ngadto han lugar na ginkuhan han sample sa 1988, Wara na nahiagiaan pa na specimen. San 2014 la na-publisar an pagdiskobre han  dendogramma.

An Pagngaran
An ngaran san genus na Dendrogramma amo in ginkuuha tikang san dendrogram, usa na klase sin tree diagram na agsub gamiton san mga biologist para pagpaimud san mga ebulosyunaryo na mga relasyon sa mga organismo. 
An usa na specific name na enigmatica, amo an misteryoso na kinaiya han mga organismo, ngan an discoides, hiunung naman san korte san mga organismo na naingun san plato o disc.

An Kahimo

An mga dendrogramma nan'iingon an korte san mga ligbos o mushroom, ngan kaurugan may'ada asymmetrical na struktura. Matalimuod na sugad sin plato ngan flattened an lawas san dendrogramma, ngan may'ad ini paklang na may hiwa sa dulo, pinapalibutan sin mga lobes. An hiwa sa katangpusan san paklang nagdudugtong sa digestive canal na nagsasanga-sanga pagdatung sa may plato. May panit an dendrogramma ngan  layer sin mabug'at na mali-gulaman na materyales (mesoglea) na nabubutnga san panit ngan iya tinae. Maabot tubtob 8 ka-millimetro an kahilaba san paklang, ngan plato naabot sa 11 ngadto sa 17 mm an diameter, pero kinuros na an mga orihinal na specimen sa ethanol kahuman kakuha  han mga pagsukol.

Nagkakaiba an duha na specie sa korte san plato o disc ngan sa proportional na kahilaba san paklang: May'ada an D. discoides bug'os na plato o disc ngan haliput an paklang (mga 10% sa diameter san plato) samantala an  D. enigmatica may'ada buka o notch an iya plato ngan mas hilaba an paklang (up to 70% sa diameter san plato).

Posible na an dendrogramma  mga free-living hitungod na waray naiimud na ebidensiya na dugtong sira san iba na hayop. Waray liwat naiimud na sinyales na nagkakamay'ada sira sin means of propulsion ngan wara naiimud na may kakayahan sira lumangoy. Simple la an gamay na hiwa ngan diri klarado kun paanano an kanra panginaon; ginbabanabana na an mga lobes na nakapalibot san iya hiwa nagluluwa sin mucus na posible gamiton pagdakop sin mikrobyo sa tubig.

An Mga Kamag'anak
An mga specie san Dendrogramma may'ada mga kalawas na napareho san mga hayop sa phyla na Cnidaria ngan Ctenophora, pero wara sira stinging cells na pangilal'an para sa mga cnidarian ngan wara liwat galamay o tentacles na pangilal'an san mga  ctenophorans. Diri pa nareresolbar an relasyon san mga Cnidaria, Ctenophora, ngan iba pa na basal metazoa. An Dendrogramma usa nna basal metazoa, pero mga kaurupod na mga grupo sini mga organismo diri pa sayod na klarado. Gin-assign sira sin kalugaringun na genus, an Dendrogramma, ngan pamilya, an Dendrogrammatidae; ngan ginkokunsidera liwat na tagan sin kalugaringun na phylum, pero nanginginahanglan pa sin mga materyales para batunon an daramo pa na pangutana hiunong ha ira."

An nagunguna na siyentipiko san identification na si , Jørgen Olesen san University of Copenhagen, nagswestyun na an dendrogramma nag-rerepresentar sin "early branch on the tree of life, na may pagkakaperho san mga 600 milyones-katuig na extinct na Ediacara fauna."Tulo na genera san Ediacarans—Albumares, Anfesta, ngan Rugoconites—an nagpapareho san Dendrogramma pareperho nagkakamaay'ada sin plato o disc na may internal na nagsasanga-sanga na channels.

An genetic identification na makakbulig paghanap san tama na kahihimutngan sini na mga organismo sa tree of life, diri magamit san ada na specimen, kay gin preserba ini sa formaldehyde ngan alcohol, usa na paagi na diri naprepreserba an nucleic acid. An padayon na genetic research maghuhulat tubtob san pakakuha sin mga bag'o na specimen.

An neurobiologist na si Leonid Moroz, san Whitney Laboratory for Marine Bioscience sa University of Florida, nagsiring na kun ini na genus magiging direkta nagtikang san mga sinauna na hayop, liliwaton sini an tree of life,ngan an aton pagsabot kun paanano nag-evolve an hayop, kun paanano nag-evolve an  neurosystems ngan tissues."

Mga Kasarigan

Animal genera
Invertebrate incertae sedis
Animals described in 2014
Marine animals
Fauna of Tasmania